## На основу чл.69. и 72. Закона о јавним набавкама (’’Службени гласник Републике Србије’’, број 116/08)

## АКЦИОНАРСКО ДРУШТВО АЕРОДРОМ ‘’НИКОЛА ТЕСЛА’’

11180 Београд 59

објављује јавни позив за прикупљање понуда у отвореном поступку

бр. 29/2011 за набавку добара

''КАМИОН СА РАОНИКОМ И ПОСИПАЧЕМ''

Право учешћа у поступку јавне набавке има понуђач који испуњава услове прописане одредбама члана 44. Закона о јавним набавкама.

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. конкурсне документације.

Предмет јавне набавке је ''КАМИОН СА РАОНИКОМ И ПОСИПАЧЕМ'' који је ближе одређен у оквиру техничких карактеристика (спецификације).

Понуде са варијантама нису дозвољене.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. конкурсне документације. У случају да у понуди нису приложени сви потребни докази таква понуда сматраће се неисправном.

Наручилац ће одбити понуде које нису у складу са Законом о јавним набавкама, овим јавним позивом и конкурсном документацијом.

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације

 - За домаће понуђаче , у износу од 500,00 дин. (плус ПДВ),

 На жиро рачун Наручиоца број: 125-1721427-98 Piraeus банка,

 Сврха уплате: Конкурсна докуметација ”КАМИОН СА РАОНИКОМ И ПОСИПАЧЕМ”;

 - За стране понуђаче, у износу од 7,00 evra (VAT included),

 Intermediary bank : Deutsche bank AG ,SWIFT code DEUTDEFF ;

 Account with institution : Piraeus bank AD Beograd , SWIFT code : PIRBRSBG

 Acct.no. 935903510

 Beneficiary Customer : Name : AD aerodrom nikola tesla

 IBAN : RS35 125120000000083436

 Purpose of payment : Tender documentation for ''KAMION SA RAONIKOM I POSIPAČEM'';

* Пословна идентификација предузећа;
* Потврда о извршеној регистрацији за ПДВ (уколико је Понуђач обвезник ПДВ-а);
* Извод из Агенције за привредне регистре;
* Овлашћење за преузимање конкурсне документације.

АД Аеродром "Никола Тесла" ће по добијању потребних података испоставити рачун за уплаћени износ из јавног позива за прикупљање понуда и доставити га поштом понуђачима.

Конкурсна документација може се преузети у просторијама Сектора јавних набавки АД Аеродром “Никола Тесла”, радним данима од 09 до 15 часова, почев од дана оглашавања у "Службеном гласнику" Републике Србије. На наведеној адреси може се извршити увид у конкурсну документацију. На писмени захтев понуђача, Наручилац ће конкурсну документацију доставити поштом.

Понуде се припремају и подносе у складу са јавним позивом и конкурсном документацијом. Понуду је потребно доставити у писаном облику, у затвореној коверти на адресу :

#### АД АЕРОДРОМ ”НИКОЛА ТЕСЛА”

#### 11271 Сурчин

АРХИВА АНТ-а

КОМИСИЈА ЗА ЈАВНУ НАБАВКУ

''КАМИОН СА РАОНИКОМ И ПОСИПАЧЕМ''

29/2011

На предњој страни коверте обавезно написати текст «ПОНУДА - НЕ ОТВАРАЈ», а на полеђини коверте читко уписати назив и адресу понуђача . Понуду доставити у затвореној коверти у року од 30 дана од дана објављивања јавног позива у "Службеном гласнику" Републике Србије, а најкасније до 12:00 часова последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране наручиоца до 12:00 часова првог следећег радног дана. Неблаговремена понуда ће се, по окончању поступка отварања понуда, вратити неотворена понуђачу, са назнаком да је поднета неблаговремено.

Јавно отварање понуда биће спроведено последњег дана рока за подношење понуда у Салону “Београд” на Аеродрому “Никола Тесла” (везни део Пристанишне зграде) у 12:30 часова.

Право учешћа на отварању понуда имају само овлашћени представници понуђача, што ће доказати предајом потписаног и овереног пуномоћја, искључиво у оригиналу. Факсови или фотокопије се неће уважити.

Особа за контакт у вези са овим јавним позивом, а до преузимања конкурсне документације је Ненад Вићентић е-mail: nenad.vicentic@beg.aero

Наручилац ће извршити избор најповољније понуде применом критеријума најниже понуђене цене у складу са чланом 52. Закона о јавним набавкама.

Оквирни рок за доношење одлуке о избору најповољније понуде је 30 дана од дана јавног отварања понуда. Наручилац ће одлуку, у року од три дана од дана доношења, доставити свим понуђачима.